# Alfonsas Stakėnas

### Straipsnis iš Vikipedijos, laisvosios enciklopedijos.

Alfonsas Stakėnas (g. 1925 m. vasario 8 d. Papiškių km. Rokiškio raj. – gydytojas, medicinos mokslų daktaras, Šiaulių miesto Garbės pilietis.

## [taisyti] Biografija

Mokėsi Kupiškio ir Rokiškio gimnazijose, 1946 -1952 m. studijavo mediciną Vilniaus universitete, įgijo gydytojo chirurgo specialybę. 1968 m. Vilniaus universitete apgynė medicinos mokslų kandidato laipsnį. Jo mokslinis darbas 1993 m. nostrifikuotas suteikiant medicinos daktaro vardą.

1952 m. pradėjo dirbti Šiaulių ligoninėje. Susidomėjęs urologija, jaunas specialistas ėmė gilintis į šios srities paslaptis. 1958 m. įsteigus ligoninėje Urologijos skyrių, paskirtas šio skyriaus vedėju ir ėjo šias pareigas 41-rius metus. Sukaupė prostatos hiperplazijos diagnostikos bei gydymo duomenų archyvą, kurį kolegos vertina kaip neprilygstamą, pateikė techninių pasiūlymų, lengvinančių chirurgų darbą bei slaugą. Dėstė tuometinėje Aukštesniojoje medicinos mokykloje. Sukauptą patirtį ir žinias perteikė daugeliui jaunų chirurgų, kurie tęsia savo vadovo darbą. 2000-2005 m. skyriaus gydytojas – konsultantas.

Parašė ir paskelbė daug mokslinių straipsnių, aktyviai dalyvavo Lietuvos urologų asociacijos darbe. Be to, 10 metų buvo Trečiojo amžiaus universiteto rektorius, propagavo sveikatos apsaugos ir kitų svarbių mokslo sričių naujoves.

Šiaulių miesto savivaldybės tarybos 2000 m. rugsėjo 14 d. sprendimu Nr.82 suteiktas Šiaulių Garbės piliečio vardas. 2000 m. įteiktas Lietuvos kariuomenės kūrėjų savanorių medalis.

Sūnus Virgis Stakėnas.

Rodomas puslapis "http://lt.wikipedia.org../../../a/l/f/Alfonsas_Stak%C4%97nas_34bd.html"

Kategorijos: Lietuvos gydytojai | Šiaulių garbės piliečiai

##### Views

- Straipsnis
- Aptarimas
- Dabartinė versija

##### Paieška